Fuzz Club

Γιάννης Αγγελάκας & 100°C, Διάφανα Κρίνα, The Last Drive, The Big Nose Attack, Holy Monitor
2017-06-10 17:00 - 23:30 UTC
Μία μεγάλη βραδιά για την Ελληνική rock σκηνή έρχεται! Γιάννης Αγγελάκας & 100°C, Διάφανα Κρίνα, The Last Drive, μαζί με τους The Big Nose Attack και Holy Monitor, ενώνουν δυνάμεις και μας προσκαλούν σε μία αληθινή γιορτή της αγαπημένης μας μουσικής, το Σάββατο 10 Ιουνίου στην Πλατεία Νερού! Μία σπάνια συνάντηση που θα λάβει χώρα σε απόλυτα φεστιβαλικές συνθήκες, στο πλαίσιο μίας παραγωγής τεράστιων διαστάσεων (σκηνή, ήχος, φως), και σίγουρα θα προσελκύσει χιλιάδες κόσμου!

Τα ονόματα των τριών headliners μιλούν από μόνα τους. Η εκφορά τους και μόνο θα αρκούσε για να συνοψίσεις ένα τεράστιο μέρος της Ιστορίας του Rock στην Ελλάδα. Μαζί τους, δύο εξαιρετικές νεώτερες μπάντες.
O Γιάννης Αγγελάκας όλα αυτά τα χρόνια, δεν έπαψε ποτέ να είναι δημιουργικός, ανατρεπτικός και κυρίως ανήσυχος. Το αποδεικνύει με κάθε νέο βήμα του και το ίδιο ισχύει και για τη νέα μπάντα του, τους 100°C. Σχεδόν δυο χρόνια μαζί, πειραματίζονται, γελάνε, γράφουν, σβήνουν και ταξιδεύουν.
Πριν λίγο καιρό, κυκλοφόρησαν έναν νέο δίσκο (“Ήσυχα Τραγούδια Για Ανέμελα Λιβάδια”), τα τραγούδια του οποίου θα ακούσουμε ζωντανά, μαζί με επιλογές από ολόκληρη την πορεία του Γιάννη Αγγελάκα, από τις Τρύπες έως σήμερα.

Τα Διάφανα Κρίνα κατέκτησαν από το ξεκίνημά τους μία ιδιαίτερη θέση στο εγχώριο μουσικό στερέωμα. Έχοντας διαγράψει μία εικοσαετή πορεία, άγγιξαν τις ψυχές χιλιάδων ανθρώπων, χαρίζοντάς μας έξι δίσκους που χαρακτήρισαν την ελληνική ροκ σκηνή.
Το συγκρότημα σημαδεύτηκε από την απώλεια του τραγουδιστή, Θάνου Ανεστόπουλου, ο οποίος έφυγε χτυπημένος από τον καρκίνο πριν λίγους μήνες, αλλά συνεχίζει το ταξίδι του υμνώντας τη δημιουργικότητα και τη ζωή. Η εμφάνιση στο φεστιβάλ της Πλατείας Νερού σηματοδοτεί την ουσιαστική επιστροφή τους στα μουσικά πράγματα.
Το συγκρότημα – που πλέον αποτελείται από τους Τάσο Μαχά (τύμπανα), Νίκο Μπάρδη (κιθάρα, τρομπέτα), Παναγιώτη Μπερλή (φωνή, πλήκτρα), Παντελή Ροδοστόγλου (μπάσο), Κυριάκο Τσουκαλά (κιθάρα), – βρίσκεται ήδη στην προ-παραγωγή του νέου του δίσκου, τραγούδια από τον οποίο θα ακουστούν (μαζί με άλλα που καλύπτουν όλο το εύρος της δισκογραφίας τους) στις επιλεγμένες συναυλίες που θα δώσουν τους επόμενους μήνες σε διάφορα σημεία της χώρας.
Οι Last Drive είναι μία από τις σπουδαιότερες μπάντες που ανέδειξε ποτέ η εγχώρια σκηνή. Το 2007 επέστρεψαν για να δώσουν συνέχεια στην τρελή κούρσα τους, που ξεκίνησε στις αρχές της δεκαετίας του ’80 και είχε σταματήσει το 1995. Δέκα χρόνια μετά, εξακολουθούν να δημιουργούν και να αναζητούν νέους τρόπους έκφρασης.
Κυκλοφόρησαν ένα EP, ένα live CD/DVD και ένα εξαιρετικό album (“Heavy Liquid” / Happy Crasher, 2009). Γιόρτασαν τα 30 τους χρόνια σε ένα αξέχαστο συναυλιακό διήμερο, μαζί με φίλους και συνοδοιπόρους. Παρουσίασαν την ακουστική τους εκδοχή, σε μία περίοδο που άνοιξε με δύο καταπληκτικές εμφανίσεις στην Αθήνα και έκλεισε στα τέλη του περασμένου καλοκαιριού, μετά από 17 shows σε ολόκληρη την Ελλάδα.
Μέσα στα χρόνια, πολλά σχήματα ξεπήδησαν μέσα από τον ευρύτερο πυρήνα που περιλαμβάνει μέλη των Drive (The Earthbound, BLML, Thee Holy Strangers, The Screaming Fly, Spirak Drift, ΩRay, La Mano y el Corazon), ενώ μέσω της Drive Tribe διατηρούν με συνέπεια την επαφή με φίλους και συντρόφους που μοιράζονται μαζί τους την αγάπη για το rock’n’roll και την δημιουργία. Πριν λίγες ημέρες ολοκλήρωσαν την ηχογράφηση του νέου τους album που αναμένεται να κυκλοφορήσει το ερχόμενο φθινόπωρο. Περιμένουμε με ανυπομονησία!
Οι Big Nose Attack δημιουργήθηκαν το 2011. Τα αδέρφια Βoogieman (κιθάρα, φωνή) & Little Tonnie (τύμπανα) έδωσαν μία νέα φρεσκάδα στην εγχώρια σκηνή, συνδυάζοντας τις blues επιρροές τους με “ατίθασα” rock riffs που μοιάζουν να ξεπήδησαν από τα 70’s!
Μετά από πέντε χρόνια, τρία official albums, τέσσερις Ευρωπαϊκές περιοδείες και αμέτρητες εμφανίσεις στο εξωτερικό, έχουν ήδη εδραιωθεί ως μία από τις καλύτερες μπάντες της χώρας, παίζοντας με τους Black Keys το 2015 και βλέποντας το “Yeah! That Girl” να κερδίζει μία θέση στις προτιμήσεις κάθε ενημερωμένου ραδιοφωνικού παραγωγού και DJ!
Οι Holy Monitor είναι μία μουσική κολεκτίβα από την Αθήνα. Σχηματίστηκαν το 2015 και πριν λίγο καιρό κυκλοφόρησαν το ντεμπούτο τους album σε συνεργασία με την Blackspin Records και την Primitive Music.
Kraut ρυθμοί, υπνωτικά φωνητικά και κολλητικά κιθαριστικά riffs δημιουργούν ένα space περιβάλλον, μία φωτεινή ηχητική δίνη που παρασύρει τον ακροατή σε ένα ψυχεδελικό ταξίδι.
Με ήδη 40.000 views στο youtube και εξαιρετικές κριτικές, οι Holy Monitor φαίνεται πως πραγματοποιούν μία εντυπωσιακή νέα είσοδο στα μουσικά πράγματα της χώρας – και όχι μόνο. Το “Bed Of The Earth” δεν είναι απλά το πιο εθιστικό τραγούδι που προέκυψε από την εγχώρια σκηνή μέσα στο 2017, αλλά ένα από τα καλύτερα που μας έδωσε η psych-rock σκηνή, γενικά, μέσα στη χρονιά που διανύουμε!
Η προπώληση ξεκινάει στα 10 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 13 ευρώ. Στο ταμείο, η τιμή θα είναι 15 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης και online στο www.releaseathens.gr και το www.viva.gr
Οι πόρτες θα ανοίξουν στις 17:00.

Samsara Blues Experiment
2017-05-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Samsara Blues Experiment η σπουδαιότερη μπάντα του heavy psychedelic ήχου της τελευταίας δεκαετίας, επιστρέφει στην Αθήνα, το Σάββατο 27 Μαϊου στο Fuzz Live Music Club, για να μας παρασύρει ξανά σε ένα μοναδικό μουσικό ταξίδι στα μυστήρια της ανθρώπινης ψυχής!

Christian Peters, Hans Eiselt και Thomas Vedder φέρνουν μαζί και το νέο πολυαναμενόμενο album τους, “One With The Universe”, στη μεγαλύτερη έως τώρα συναυλία τους στην Ελλάδα.
Οι Γερμανοί heavy / psych rockers κλείνουν φέτος μια δεκαετία ζωής , που φτάνει και περισσεύει για να ονομάζονται ήδη ως κλασική μπάντα.
Με τρεις εξαιρετικούς δίσκους – “Long Distance Trip”, “Revelation & Mystery” και “Waiting For The Flood” – και ασταμάτητες περιοδείες στο ενεργητικό τους, οι Samsara Blues Experiment φτάνουν σε συνεχή δημιουργικά ζενίθ και αφήνουν συστηματικά στην άκρη τις προσταγές της μοντέρνας rock σύνθεσης για χάρη της αυθεντικής heavy ψυχεδέλειας των 70’s, του stoner rock και της ανατολίτικης raga, τις οποίες κατορθώνουν και συνδυάζουν με μοναδική μαεστρία.
Οι προηγούμενες θριαμβευτικές εμφανίσεις τους στη χώρα μας έχουν ήδη αποδείξει πως πρόκειται για μπάντα-θηρίο! Kάθε φεστιβάλ του χώρου που πραγματικά αξίζει – είτε το λένε Hellfest, Austin Psych Fest / Levitation ή Desertfest – είχε την τιμή να τους φιλοξενήσει, ξανά και ξανά, στη σκηνή του.
Ο νέος δίσκος τους, “One With The Universe” , θα περιλαμβάνει πέντε νέα τραγούδια, με σχεδόν μία ώρα διάρκεια και τους ίδιους να λένε πως χρησιμοποιούν μεν synths, αλλά δεν χρειάζεται να… φοβόμαστε! Τα heavy riffs, τα αλλόκοτα φωνητικά και –βέβαια – το sitar θα χαρακτηρίσουν μια δουλειά που η μπάντα ήδη αισθάνεται πως την εκφράζει απόλυτα.
Έγραψαν
“Είναι η προσωπικότητα, το εύρος των επιρροών, το παίξιμο, ο τσαμπουκάς, η ατμόσφαιρα; Δεν μιλάμε για jazz fusion εδώ κύριοι και κυρίες, μιλάμε για μουσική που απευθύνεται στο θυμικό μας κατευθείαν, συντονίζεται με τα ψυχικά μας κύματα, μας απογειώνει σε πνευματικά ταξίδια. Ψυχεδέλεια λέγεται.” / Rocking.gr
“Oταν τους δεις, δεν θα θες τίποτε άλλο. Θα έχεις βρει την απόλυτη νιρβάνα μέσα από εικόνες που δημιουργεί η μουσική τους, με κάθε δυνατό τρόπο.” / Metalpaths
“Η πεμπτουσία του rock απαντάται επάνω στο ιδρωμένο συναυλιακό σανίδι, το οποίο οι SBE έχουν τιμήσει με το παραπάνω στις εδώ επισκέψεις τους.” / Soundgaze.gr
Οι Half Gramme of Soma θα ανοίξουν την πολυαναμενόμενη συναυλία των Samsara Blues Experiment το Σάββατο 27 Μαϊου στο Fuzz Live Music Club, κάνοντας τη βραδιά… επικίνδυνα heavy!
Οι HGoS δημιουργήθηκαν στις αρχές του 2011, στην Αθήνα. Συνδυάζοντας heavy rock ήχους με μια μεγάλη ποικιλία από άλλες επιρροές, συστήθηκαν στην εγχώρια σκηνή με συνεχή –και κάθε φορά καλύτερα- live!
Στις αρχές του 2013 κυκλοφόρησαν το πρώτο τους άλμπουμ, το οποίο διαδέχθηκε στα τέλη του 2014 το Ep “Marche au Noir”. Από την αρχή του 2015 μέχρι σήμερα αποτελούνται από καινούργια μέλη από την ευρύτερη “Καπνιστική Κοινότητα” που εδρεύει στον 13ο όροφο διάσημης πολυκατοικίας στον Πειραιά.
Τον Μάιο του 2017, το δεύτερο άλμπουμ και πρώτο με την καινούργια σύνθεση και τον φοβερό τίτλο “Groove is Black” θα «προσγειωθεί» για να ταρακουνήσει τον βραχώδη πλανήτη μας με μερικές απόκοσμες μελωδίες.
Ακούστε το “Gloomy Eggplant” και πιστέψτε…
Links:
https://halfgrammeofsoma.bandcamp.com/
https://www.facebook.com/hgosband/
Εισιτήρια προπωλούνται προς 19 ευρώ (μονό) και 35 ευρώ (διπλό – περιορισμένος αριθμός). Στο ταμείο, η τιμή θα είναι 22 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης και το www.viva.gr

Mayhem + Ravencult
2017-05-26 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Mayhem, το κορυφαίο συγκρότημα της Νορβηγικής Black Metal σκηνής, έρχονται στην Αθήνα για να παρουσιάσουν ένα μοναδικό show, την Παρασκευή 26 Μαΐου στο Fuzz Live Music Club, όπου θα παίξουν ζωντανά ολόκληρο το εμβληματικό album “De Mysteriis Dom Sathanas”, το οποίο – με όλη την τραγική ιστορία που το συνοδεύει – θεωρείται ως ο σημαντικότερος δίσκος στην ιστορία του ακραίου ήχου.
Mαζί τους, ως special guests, οι θρυλικοί Ravencult oι οποιοι θα παρουσιάσουν για πρώτη φορά live το “Force of Profanation” από την κυκλοφορία του, που κυκλοφόρησε στη Metal Blade Records τον Νοέμβρη του 2016.

Εισιτήρια προπωλούνται προς 28 ευρώ (το ένα) και 50 ευρώ (τα δύο). Στο ταμείο, η τιμή θα είναι 29 ευρώ.
Διάθεση: τηλεφωνικά στο 11 876, στα καταστήματα Public, Seven Spots, Reload, Media Markt, Ευριπίδης και το www.viva.gr

“Ακουσα πρώτη φορά για τους Mayhem όταν έλαβα ένα γράμμα απ’ τον Euronymous, κάπου στο ’91-’92, που χωρίς να το γνωρίζω τότε θα μου άλλαζε όλη μου τη ζωή. Εψαχναν για τραγουδιστή να καλύψει το κενό που δημιουργήθηκε από την αυτοκτονία του Dead.
Φυσικά και είπα ναι και το 1993 ηχογραφούμε το ‘De Mysteriis Dom Sathanas’, μία απ’τις πιο μαγικές ηχογραφήσεις που έγιναν ποτέ. Η μουσική του άνοιξε εναλλακτικές διαστάσεις που απλά δεν ήμασταν έτοιμοι να διαχειριστούμε τότε, οι οποίες εξαπέλυσαν ένα απόλυτο Χάος που οδήγησε στην πυρπόλυση εκκλησιών και τον φόνο εντός της μπάντας. Ήταν πραγματικά σχεδόν αδύνατον να κυκλοφορήσει ο δίσκος, αλλά όταν τελικά αυτό έγινε, το ’94, είχε δραματική επίδραση στη συνολική Heavy Metal σκηνή. Το ‘Δεύτερο κύμα του Black Metal’ γεννήθηκε στο κρύο και σκοτεινό υπόγειο Oslo.
Ταυτοχρόνως, οι Mayhem διαλύονται σε πυρά για να αναγεννηθούν απ’τις στάχτες τους στη συνέχεια με νέα και παλιά μέλη. Αλλά αυτός ο δίσκος είναι τόσο ισχυρός και τόσο μοναδικός που ακόμα και μετά την επανένωση μου με τους Mayhem το 2004, ποτέ δεν νιώθαμε άνετα να τον παρουσιάσουμε στην ολότητά του.
“Ο χρόνος πέρασε και όλη η μπάντα ισχυροποιήθηκε και απέκτησε μεγαλύτερη εμπειρία. Και ήρθαμε στο τώρα, που νιώθουμε παντοδύναμοι για να τον παρουσιάσουμε ολόκληρο και να ελευθερώσουμε Εκείνο το Τέρας μετά από δύο δεκαετίες. Κι έτσι τα ‘De Mysteriis Dom Sathanas’ επιτέλους έρχονται σε Ζωή!” / Attila Csihar
Υπάρχουν σημεία στην ιστορία τόσο ισχυρά και υπερβατικά που η στιγμιαία δύναμη τους, ως άλλη αστραπή σε σκοτεινό ουρανό, την αλλάζει καθοριστικά. Ένα τέτοιο σημείο είναι το “De Mysteriis Dom Sathanas”, ή αλλιώς ο πιο επιδραστικός δίσκος στην ιστορία του black metal – και του extreme metal γενικότερα – με τον απόηχο των ύμνων του να στοιχειώνει τα πρώτα βήματα εφηβικών σχημάτων στο ξεκίνημά τους, αλλά και να στέκεται ως απόλυτος κριτής σχημάτων διεθνούς φήμης.
Η ιστορία αυτού του μοναδικού και τραγικού δίσκου αλλά και της εξάπλωσης της Νορβηγικής black metal σκηνής ξεκινάει το 1991 με την αυτοκτονία του Per “Dead” Ohlin, πρώην τραγουδιστή των Mayhem και υπεύθυνου για το στιχουργικό κομμάτι του DMDS. Ο Øystein “Euronymous” Aarseth βασίζεται στο γεγονός για να εξαπολύσει την ισχυρότερη προώθηση που είχε δει η σκηνή μέχρι τότε, με την δισκογραφική του, Deathlike Silence, να μεσουρανεί και τα επόμενα τρία χρόνια να ακολουθούν ιστορικές κυκλοφορίες από τις σκηνές του Oslo, Bergen και Kristiansand, αλλά και τις συγκεκριμένες πόλεις να βλέπουν εκκλησίες να πυρπολούνται αλλεπάλληλα. Μια σκηνή γεννιέται μέσα από αίμα και φωτιά.
Μετά την αυτοκτονία του Dead, ο Euronymous επικοινωνεί με τον Attila Csihar για τα φωνητικά του δίσκου (Tormentor, Sunn O))), Gravetemple), τραγουδιστή από το 1987 των Ούγγρων Tormentor και με ήδη ισχυρή φήμη στο τότε black metal underground, αλλά και ένα πολύ ιδιαίτερο και προσωπικό στυλ φωνητικών που δεν είχε ξαναδεί το black metal μέχρι τότε.
Στα drums βρίσκεται ο Jan Axel “Hellhammer” Blomberg, μακροβιότερο μέλος των MAYHEM και μοναδικό σταθερό (μαζί με τον Attila) για το De Mysteriis Dom Sathanas μέχρι τώρα, με το ψευδώνυμό του να είναι φόρος τιμής στην ομώνυμη προ-Celtic Frost μπάντα του Warrior, και επίσης μέλος αναρίθμητων σχημάτων της σκηνής και συνυπεύθυνος για την δημιουργία των πατέρων του avant-garde metal, Arcturus.
Και σαν να μην είναι όλα αυτά αρκετά για να προσδώσουν στους Mayhem, αλλά και στον ιστορικό αυτό δίσκο, την αιματοβαμμένη φήμη που τον ακολουθεί, έρχεται η δολοφονία του Euronymous από τον Varg “ Count Grishnackh” Vikernes, τότε μπασίστα των Mayhem και πασίγνωστου για το solo project του Burzum το 1993, ένα χρόνο δηλαδή πριν το De Mysteriis Dom Sathanas κατορθώσει επιτέλους να κυκλοφορήσει.
Σε κοινή ομολογία – και πραγματικά δεν μπορεί να ειπωθεί αρκετά – το “De Mysteriis Dom Sathanas” είναι ο σημαντικότερος δίσκος στην ιστορία του ακραίου ήχου. Και έπρεπε να περάσουν περισσότερα από 20 χρόνια απ’ την κυκλοφορία του, για να έρθουμε στο σήμερα και να ζήσουμε μία απ’ τις πιο μοναδικές στιγμές της παγκόσμιας μουσικής ιστορίας του ακραίου ήχου. Πέμπτη 25 και Παρασκευή 26 Μαΐου, σε Θεσσαλονίκη και Αθήνα αντίστοιχα, θα ενώσουμε τις φωνές μας με τις ανίερες ψαλμωδίες του Attila, δοξάζοντας τους Mayhem που έφυγαν κι αυτούς που μένουν, σε μια μοναδική καμπή του χωροχρόνου.
Official site
Facebook page

Trashformers present: All★Stars 2017
2017-05-20 22:30 - 2017-05-21 05:00 | Fuzz Club, PIREOS 209 KAI PATRIARXOU IOAKIM 1, Athens, Greece
kαι 80’s…
και 90’s…
και 00’s… (τουλάχιστον αρχές)
και νούμερο 1…
και διαγαλαξιακό…
και All Stars…
και Special Guests…
και δόσεις νοσταλγίας...
και μουσικές από το χθες…
και χορός δίχως αύριο…
– Τί φάση ;;;
ΜΑ ΦΥΣΙΚΑ !!!
Οι Trashformers επιστρέφουν στο Fuzz Live Music Club για ένα διαγαλαξιακό All Stars event τεραστίων διαστάσεων που θα ταρακουνήσει Toshiba(n) 🙂
Άλλωστε μια φορά γίνεσαι 13!
Ναι ναι καλά ακούσατε! 13 χρόνια μουσικής και ακομπλεξάριστης διασκέδασης, γέλιου, και ξέφρενου χορού ανάμεσα στα πιο χαρούμενα πρόσωπα!
Οι Trashformers, το team που κρύβεται πίσω από την επιστροφή των αγαπημένων 90’s και δημιουργοί των αξέχαστων Trash Parties, σας καλούν να γίνετε μέρος της ιστορίας τους σε μια μοναδική βραδιά που η φαντασία και οι αναμνήσεις γίνονται πραγματικότητα!
Φυσικά, όπως σε κάθε All Stars event, θα είναι μαζί αγαπημένοι Special Guests να μας ταξιδέψουν από το σήμερα.. στο τότε!
Σάββατο 20 Μαΐου (παραμονή Κων+Ελένης) – το Fuzz Live Music Clubμεταμορφώνεται σε μια τεράστια “πίστα” χορού (λολ, αστεία λέξη η “πίστα”) με πρωταγωνιστές όλους μας! Φορέστε την πιο 90’s διάθεση σας και ελάτε να το κάνουμε σαν να είναι 1999!
Δημιουργούμε τις μελλοντικές μας αναμνήσεις ♥
The gates are open στις 22:39 ακριβώς! Tηλ. κρατήσεων 210.3450817 – προπώληση 8,00
Προπώληση Online
Στα καταστήματα: Seven spots, RELOAD, Media Markt, Ευριπίδης ή τηλεφωνικώς στο: 11876

Jojo Mayer & Nerve
2017-05-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Ο Jojo Mayer και οι Nerve επιστρέφουν στην Αθήνα! Ο εκπληκτικός Ελβετός drummer και το περίφημο τρίο από την Νέα Υόρκη θα μας προσφέρουν μία μοναδική βραδιά, με τους ηλεκτρονικούς ρυθμούς και την τεχνολογία να συνδυάζονται ιδανικά με την πραγματική αυτοσχεδιαστική performance, την Κυριακή 14 Μαΐου στο Fuzz Live Music Club! Ένα συναρπαστικό live για μουσικόφιλους υψηλών απαιτήσεων, με μια μπάντα που “ηχεί σαν ηλεκτρονική μουσική, χωρίς να είναι, και δεν ηχεί σαν jazz ή rock’n’roll, αλλά είναι!”

Ο Jojo Mayer απέκτησε το πρώτο του drum set στην ηλικία των δύο ετών. Με την παρότρυνση του πατέρα του, που ήταν και ο ίδιος μουσικός, ξεκίνησε την πορεία του στα 18 του χρόνια και γρήγορα το ταλέντο του τον έφερε να συμμετέχει στο group του Monty Alexander και να παίζει μαζί με ονόματα όπως ο Dizzy Gillespie και η Nina Simone.
Στις αρχές των 90’s μετακόμισε στη Νέα Υόρκη, όπου συνεργάστηκε με πολλούς καλλιτέχνες από ένα ευρύτατο φάσμα μουσικών στυλ. Ο ίδιος θεωρεί πως έχει επηρεαστεί πρωτίστως από τον Buddy Rich, τον Tony Williams και τον Jack DeJohnette. Το βέβαιο είναι πως θεωρείται ως ένας από τους μεγαλύτερους καινοτόμους στο όργανό του, ενώ το 2014 συμπεριλήφθηκε στη λίστα με τους “50 κορυφαίους drummers όλων των εποχών” από το Modern Drummer Magazine.

Οι Nerve δημιουργήθηκαν το 1997, μέσα από μία σειρά θρυλικών party που διοργάνωνε ο Jojo Mayer με τίτλο Prohibited Beatz. Αρχικά, λειτούργησαν ως μία πλατφόρμα αλληλεπίδρασης και συνεργασίας ανάμεσα σε Djs, visual artists, μουσικούς και κοινό, πριν η κολεκτίβα τους μετουσιωθεί σε ένα πραγματικά δεμένο σχήμα που διασταυρώνει την προμελετημένη δομή των διάφορων στυλ ηλεκτρονικής μουσικής – από την old school jungle, το dubstep, το glitch, τη minimal / tech house – με την πραγματική εκτέλεση και τον αυτοσχεδιασμό.
Με την πάροδο του χρόνου, το group απέκτησε ένα αυξανόμενο φανατικό κοινό μέσα στους κόλπους της νέας / πειραματικής μουσικής, φέρνοντας την αυτοσχεδιαστική παράδοση της jazz, τους ρυθμούς και τη στιλιστική της εξέλιξη στην ψηφιακή εποχή. Την ίδια στιγμή, οι Nerve αγκαλιάζουν την ουσία του rock’n’roll, που σημαίνει να διασκεδάζεις πραγματικά, επανεξετάζοντας και ξεπερνώντας την σχέση ανάμεσα στην ανθρώπινη δημιουργικότητα και την ψηφιακή τεχνολογία, κατορθώνοντας να δημιουργήσουν μία νέα μορφή μουσικής έκφρασης που είναι μοναδική στον κόσμο.
Εισιτήρια προπωλούνται προς 23 ευρώ (μονό) και 40 ευρώ (διπλό – περιορισμένος αριθμός).
Στο ταμείο, η τιμή θα είναι 25 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης και το www.viva.gr

Wovenhand + Emma Ruth Rundle
2017-05-13 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι μοναδικοί Wovenhand επιστρέφουν στην Ελλάδα!
Σχεδόν τρία χρόνια μετά την τελευταία τους επίσκεψη στη χώρα μας, ο David Eugene Edwards και η εκλεκτή παρέα του θα πραγματοποιήσουν δύο εμφανίσεις, την Παρασκευή 12 Μαΐου στο Fix Factory of Sound (Θεσσαλονίκη) και το Σάββατο 13 Μαΐου στο Fuzz Live Music Club (Αθήνα).
Η προπώληση ξεκινάει, και για τις δύο συναυλίες, προς 23 ευρώ (το ένα) και 40 ευρώ (τα δύο) και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 25 ευρώ (το ένα) και 45 ευρώ (τα δύο). Στο ταμείο, η τιμή θα είναι 28 ευρώ.
Tη βραδιά θα ανοίξει η εξαιρετική Αμερικανίδα τραγουδίστρια και συνθέτρια, Emma Ruth Rundle.

Η μουσική των Wovenhand και του τραγουδοποιού / πολυοργανίστα David Eugene Edwards χαρακτηριζόταν πάντοτε από μία απαράμιλλη ένταση.
Από την αποκαλυπτική αναβίωση της παλαιάς Americana με τους θρυλικούς Sixteen Horsepower, στα 90’s, μέχρι τις ευαίσθητες φθαρμένες μπαλάντες των αρχικών κυκλοφοριών των Wovenhand, η μουσική του Edwards διατηρούσε πάντοτε αυτή την ουράνια βαρύτητά της καθώς εξελισσόταν. Τώρα, όμως, στη σημερινή ενσάρκωσή τους, οι Wovenhand είναι μία μπάντα που επεκτείνει στο έπακρο αυτή τη δύναμη με ακρίβεια και εφευρετικότητα. Ο ήχος τους είναι τόσο ξεχωριστός και συναρπαστικά συντριπτικός που ακόμα και οι πιο βαριές metal μπάντες αδυνατούν να τον συναγωνιστούν.
Το τρέχον line-up των Wovenhand περιλαμβάνει τον κιθαρίστα Chuck French, τον μπασίστα Neil Keener (και οι δύο από τους Planes Mistaken For Stars) και τον drummer Ordy Garrison, πλαισιωμένους πλέον από τον πιανίστα / κημπορντίστα Matthew Smith των σπουδαίων Crime & The City Solution. Με αυτή τη σύνθεση, ηχογράφησαν το πιο πρόσφατο album τους, “Star Treatment” (Σεπτέμβριος 2016), στο περίφημο Electrical Audio του Steve Albini στο Chicago, με τη συνδρομή του Sanford Parker που συμμετείχε και στο αμέσως προηγούμενο, “Refractory Obdurate” (2014).
Για να πάρουμε την ιστορία από την αρχή, όπως προαναφέραμε, ο David Eugene Edwards έγινε πολύ γνωστός στα 90’s ως front man των εκπληκτικών 16 Horsepower, μιας alternative country μπάντας που οι ρίζες των επιρροών της μοιράζονταν ανάμεσα στη folk και gospel μουσική και την κληρονομία ονομάτων όπως οι Joy Division, οι Gun Club, ο Nick Cave και οι Birthday Party.
Το 2001, άρχισε να παίρνει σάρκα και οστά η ιδέα των Wovenhand, αρχικά σαν ένα solo side-project του Edwards. Το 2002, κυκλοφόρησε το “Folklore”, το υπέροχο album που έμελλε να αποτελέσει το κύκνειο άσμα των 16 Horsepower (τουλάχιστον όσον αφορά στις επίσημες studio δουλειές της μπάντας, αφού ακολούθησαν ορισμένες συλλογές και live ηχογραφήσεις). Την ίδια χρονιά, οι Wovenhand εμφανίζονται για πρώτη φορά δισκογραφικά με το ομώνυμο ντεμπούτο τους.
Τον Απρίλιο του 2005, οι 16 Horsepower ανακοίνωσαν επίσημα τη διάλυσή τους και έκτοτε ο David συνέχισε να εξερευνά τις σκοτεινότερες πτυχές της Americana μέσω των Wovenhand. Η βάση της μουσικής του(ς) παραμένει η alternative country και η folk, εμπλουτισμένη από στοιχεία που προέρχονται από το gothic και το post-punk, αλλά ακόμα και από τον σκληρότερο ήχο.
Το σίγουρο με τους Wovenhand και, κυρίως, με τη φωνή του Edwards, είναι πως “αν τους ακούσεις έστω και μία φορά θα πρέπει να περάσει πολύς καιρός μέχρι ν’ αρχίσεις να τους ξεχνάς, εκτός κι αν κάτι δεν πηγαίνει καλά με τον τρόπο που λειτουργεί η καρδιά σου.”
Κάθε τους εμφάνιση αποτελεί κατάθεση ψυχής και μοναδική εμπειρία για τους παρευρισκόμενους που έχουν έρθει έτοιμοι και με ανάλογη διάθεση. Άλλωστε, το να βάζει την καρδιά και την ψυχή του σε κάθε του τραγούδι αποτελεί μονόδρομο στον τρόπο που εκφράζεται ο Edwards.

Έγραψαν:
“Δεν υπάρχει κάτι ξεκάθαρο στο οποίο να πιστέψει κάποιος. Μερικές φορές αισθάνομαι τόσο χαμένος, αλλά ακόμα και στις χειρότερες ημέρες, το ‘American Wheeze’ των 16 Horsepower ήταν το μοναδικό σημάδι που χρειαζόμουν, ένας χορός της ιστορίας, του μόχθου, της δύναμης και της δόξας της αληθινής μουσικής δημιουργίας. Έτσι, ανεξάρτητα με το τι προφητεύει ο David Eugene Edwards, οποιοδήποτε σκοτεινό τέλος και αν αναμένει, σε αυτό λέω: Αμήν!” Consequence of Sound
“Αυτή είναι μουσική ξεριζωμένη από την καρδιά και την ψυχή ενός ανθρώπου, κι αν μερικές φορές σε κάνει να αισθάνεσαι άβολα, αυτό σημαίνει ότι οι Wovenhand κάνουν τη δουλειά τους πολύ καλά!” All Music Guide
“Το συνολικό αποτέλεσμα είναι σχεδόν… παραισθησιογόνο!” Uncut
Official site
Facebook page
Twitter
Instagram
Bandcamp
Η Αμερικανίδα τραγουδίστρια και συνθέτρια, Emma Ruth Rundle, θα «ανοίξει» τις συναυλίες των Wovenhand στη χώρα μας. Mε τον περσινό δεύτερο δίσκο της “Marked for Death” ανέβηκε… σκαλί, γνωρίζοντας την ολοκληρωτική αποδοχή κοινού και κριτικών.
Πώς περιγράφεται η μουσική της;
Γυμνή ένταση, υποβλητικά ηχοτοπία με στίχους στενάχωρης ειλικρίνειας. Mια συγκρατημένη αγριότητα που στο τέλος ακούγεται σχεδόν εκφοβιστική. Μπορεί να μετατρέπει τον δικό της πόνο και τα συναισθήματα της απώλειας και της ήττας σε ένα έργο μοναδικής ομορφιάς.
Δεν είναι ασυνήθιστο για τους καλλιτέχνες να εμπνεύονται από μια συναισθηματική αναταραχή και υπερβαίνοντας τον πόνο τους να τον κάνουν καύσιμο για την καλλιτεχνική “πυρά” τους. Να καλούν και τον ακροατή να βιώσει συγκίνηση και κάθαρση μαζί τους σε πραγματικό χρόνο. Η Emma Ruth Rundle είναι ακριβώς μια τέτοια μουσικός.
Το ντεμπούτο της “Some Heavy Ocean” κυκλοφόρησε την άνοιξη του 2014 μέσω της Sargent House. O δεύτερος δίσκος της “Marked for Death” ήρθε τον Νοέμβριο του 2016 και συνοδεύτηκε από διθυραμβικές κριτικές.
Από το 2008 είναι μέλος και ηχογραφεί με τρεις (!) μπάντες (και είναι παράλληλα visual artist). Τους Nocturnes, τους Red Sparowes και τους Marriages.
Έγραψαν για αυτήν:
«Η Rundle έκανε γνωστό το όνομά της παίζοντας χαμηλότονες συνθέσεις γοτθικού δράματος. Το “Marked for Death” καταφέρνει να είναι το πιο οδυνηρό αλλά και ταυτόχρονα ελπιδοφόρο και αναζωογονητικό έργος της»
Pitchfork
«Ξεπερνάει όρια και συμβάσεις, αδιαφορεί για είδη και βρίσκει το ιδανικό σημείο, εκεί, που η μουσική της είναι και για λίγους αλλά μπορεί να ακουστεί και από τους πολλούς»
Brooklyn Vegan
Επίσημο site
Facebook page
Bandcamp

Dirty Granny Tales present "Telion's Garden"
2017-05-06 20:00 - 2017-05-09 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Dirty Granny Tales παρουσιάζουν για δεύτερη χρονιά στην Ελλάδα το “Telion’s Garden” μετά τις επιτυχημένες και sold out παραστάσεις τους στο Θέατρο Χώρα, αυτή τη φορά για τέσσερεις διαδοχικές εμφανίσεις στο Fuzz Live Music Club στις 6, 7, 8, 9 Μαϊου.

Συνδυάζοντας πρωτότυπη ζωντανή μουσική, εντυπωσιακά κοστούμια και μάσκες, χορό, ανατρεπτικό κουκλοθέατρο και προβολή animation –όλα κατασκευασμένα από τους ίδιους!- η Βρώμικη Γριά θα διηγηθεί μια ιστορία που αγγίζει πολυεπίπεδα τους Έλληνες.
Το Telion’s Garden είναι μια ιστορία επηρεασμένη από τη μετανάστευση και εισβάλει στα ανθρώπινα ένστικτα, όπου η αγανάκτηση και ο φόβος σε οδηγεί σε απεγνωσμένες αποφάσεις. Η επιδίωξη για έναν τέλειο, άψογο και θεϊκό κόσμο, γίνεται ο στόχος. Ένας κόσμος όπου καμιά φλόγα δεν μπορεί να τον καταστρέψει, ένας κόσμος που δεν επιτρέπει την ύπαρξη της διαβολικής φωτιάς! Όμως, η έλλειψη της φωτιάς δημιουργεί έναν ψυχρό, χωρίς καθόλου αισθήματα, κόσμο… Η τελειότητα είναι μια αυταπάτη… Η ζωή είναι ένας αδιαχώριστος δεσμός από φως και σκοτάδι. Το να σεβαστούμε αυτόν το δεσμό είναι η μόνη διέξοδος για την επιβίωσή μας… Καλώς ήλθατε στο κόσμο των Dirty Granny Tales…
Η φιλόδοξη ομάδα των Dirty Granny Tales δημιουργήθηκε στην Αθήνα το 2005, όταν ο συνθέτης και δημιουργός animation Σταύρος Μητρόπουλος εμπνεύστηκε τη δημιουργία ενός μουσικοθεατρικού θεάματος στο οποίο μουσικοί, χορευτές, μαριονέτες και animation θα συνυπάρχουν στη σκηνή, προκαλώντας μία σκοτεινή, εξπρεσιονιστική αίσθηση στο κοινό. Το 2006 έκαναν την πρώτη τους εμφάνιση στην Αθήνα, με το έργο “Inversed World” και το πείραμα των DGT είχε απόλυτη επιτυχία. Το κοινό σαγηνεύτηκε, ο τύπος και οι κριτικοί εντυπωσιάστηκαν. Το 2008 κυκλοφόρησαν το ομώνυμο album τους το οποίο εξαντλήθηκε ταχύτατα. Το 2009 παρουσίασαν ζωντανά το νέο τους έργο “Didi’s Son” το οποίο κυκλοφόρησε σε CD και DVD το 2010. Το 2011 παρουσίασαν στους μεγαλύτερους Αθηναϊκούς θεατρικούς χώρους μία μεγάλη παραγωγή με το όνομα “Rejection”, η οποία έλαβε διθυραμβικές κριτικές. Το σχήμα έχει εμφανιστεί στους μεγαλύτερους θεατρικούς χώρους της Ελλάδας αλλά και διεθνή φεστιβάλ του εξωτερικού. Οι δύο τελευταίες τους ζωντανές εμφανίσεις έγιναν στο θέατρο Badminton, το μεγαλύτερο θεατρικό χώρο της Αθήνας, στις οποίες τα εισιτήρια εξαντλήθηκαν. Το 2012 το σχήμα μεταναστεύει στο Βερολίνο όπου ξεκινά το επόμενο κεφάλαιο της ιστορίας του για να μαγέψει το ευρωπαϊκό κοινό σε φεστιβάλ και θέατρα και το 2016 επιστρέφουν στην Ελλάδα για να παρουσιάσουν για πρώτη φορά το “Telion’s Garden” με μεγάλη επιτυχία, μετά από πολλαπλές sold out εμφανίσεις στο Θέατρο Χώρα.
Οι εμφανίσεις των Dirty Granny Tales συνδυάζουν μουσική, μαριονέτες, χορό κοστούμια, μάσκες και animation, όλα κατασκευασμένα από τους ίδιους. Στη σκηνή ζωντανεύουν ατμοσφαιρικά και απόκοσμα παραμύθια χρησιμοποιώντας συμβολισμούς σε όλες τις παραπάνω τέχνες. Μουσικοί με ακουστικά όργανα όπως κιθάρα, μαντολίνο, μπάσο, τσέλο, πιάνο, κρουστά και φωνητικά χαρακτήρων, λένε τα παραμύθια ενώ ο χορός, οι μαριονέτες και το animation σχηματίζουν το σκοτεινό πλαίσιο των παραμυθιών των Dirty Granny Tales. Το κοινό τους αποτελείται από ένα ευρύ φάσμα τόσο ηλικιακά, όσο και σε καλλιτεχνικές προτιμήσεις.
Opening Acts:
Σάββατο 6 Μαΐου
Ο κουκλοπαίκτης Αλέξανδρος Μονοκάνδυλος
Κυριακή 7 Μαΐου
η ομάδα performance Etherica
Δευτέρα 8 Μαΐου
Performance με την Εριφύλη Δαφέρμου
στα κρουστά Μιχάλης Κασβίκης.
(ex-Dirty Granny Tales)
Τρίτη 9 Μαΐου
Η ομάδα performance Lotusland
Πόρτες: 20:30
ΤΙΜΕΣ ΕΙΣΙΤΗΡΙΟΥ:
• 22 € (Διπλό εισιτήριο)
• 12 € (Presale)
• 15 € (On spot)
ΣΗΜΕΙΑ ΠΡΟΠΩΛΗΣΗΣ:
• Viva.gr | Ηλεκτρονική προπώληση:
• Τηλεφωνικά στο 11876
• Reload Stores
• Media Markt
• Seven Spots
• Βιβλιοπωλείο Ευριπίδης
LINKS:
• Official site
• Facebook

Panda Dub Live Band
2017-05-05 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
H Enter Events παρουσιάζει για πρώτη φορά στην Ελλάδα τον Panda Dub με την συνοδεία της Live Band του!
O ευλογημένος αυτός Γάλλος, μοναχός του τάγματος της dub, που σάρωσε πνεύμα και σώμα, σε μια αποθέωση της σκηνής, στις 21 Μαΐου 2016 στο Βοτανικό με ένα τέλειο μείγμα από ethnic δείγματα, edgy και powerfull electro tunes, με έντονο βαρύ ρυθμό, επιστρέφει την Παρασκευή 5 Μαΐου 2017 για να τυλίξει ακόμη μια φορά με τους ομιχλώδεις ήχους του τα πάντα στην πρωτεύουσα, σε ένα δυναμικό live συνοδευόμενος αυτή τη φορά από 2 Ιππότες του ίδιου τάγματος, με όπλα τους το μπάσο και τα τύμπανα!
Τον Μάιο του 2016 η Enter Events πιστεύοντας ακράδαντα στη δυναμική του καλλιτέχνη και στην αίσθηση που μπορεί να αφήσει μέσα από μια live εμφάνιση του, τον παρουσίασε για πρώτη φορά στην Αθήνα, στον Βοτανικό, σε μια solo συναυλία την οποία τα 1.000 και πλέον άτομα που παρευρέθηκαν μπορούν να επιβεβαιώσουν την μοναδική εμπειρία που τους πρόσφερε, καθώς πολύ απλά μπορεί να βρίσκεται για ώρες σε ένα συνεχόμενο pick.
Ο κόσμος ζήτησε να επιστρέψει και ο ίδιος το υποσχέθηκε. Η Enter Events σε μια ιδανική συγκυρία τον φέρνει και πάλι στην Ελλάδα, αμέσως μετά την κυκλοφορία [1η Μαρτίου] του νέου του album «Shapes and Shadows», την Παρασκευή 5 Μαΐου και μάλιστα μαζί με την Live Band του. για το μοναδικό από κοινού τους live εκτός Γαλλίας, καθώς έπειτα από την Αθήνα δεν θα ακολουθήσει άλλο live τους στην υπόλοιπη Ευρώπη! Μονάχα όσοι βρέθηκαν στον Βοτανικό πέρσι μπορούν να φανταστούν τι είδους απογείωση θα επέλθει με τα τύμπανα και το μπάσο να τον συνοδεύουν.
Την συναυλία θα ανοίξει ο Billa Qause με ανανεωμένο MPC Live set και μετά το show του Panda Dub ο Kill Emil θα κλείσει τη βραδιά.
Εισιτήρια προπωλούνται προς 18 ευρώ (το ένα) και 30 ευρώ (τα δύο).
Οι πρώτοι 100 που θα αγοράσουν μονό εισιτήριο των 18 ευρώ κερδίζουν αυτόματα μια υπογεγραμμένη αφίσα απο τον Panda Dub και τη Live Band του.
Τα διπλά εισιτήρια των 15 ευρώ, θα διατίθενται έως τις 7 Aπριλίου ή μέχρι εξαντλήσεως τους.
Εισιτήρια διατίθενται τηλεφωνικά στο 11 876, στα καταστήματα Public, Seven Spots, Reload, Media Markt, Ευρυπίδης και online στο Viva.gr

Toundra
2017-04-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Ισπανοί Toundra, ένα από τα καλύτερα instrumental σχήματα της Eυρώπης, έρχονται για πρώτη φορά στη χώρα μας. Η τετραμελής post-rock / experimental μπάντα από τη Μαδρίτη θα βρίσκεται την Πέμπτη 27 Απριλίου στο Fuzz Live Music Club για μία μοναδική συναυλία.
To 2017 συμπληρώνουν 10 χρόνια πορείας και το γιορτάζουν με μια πανευρωπαϊκή περιοδεία η οποία ξεκινά από την Αθήνα, σε μια βραδιά που υπόσχονται να μετατρέψουν σε highlight της δικής τους καριέρας και δικής μας χρονιάς!

Tην πολυαναμενόμενη βραδιά θα ανοίξουν δύο ελληνικές μπάντες που απαιτούν την προσοχή σου. Οι Allochiria, η αθηναϊκή post-sludge μπάντα, που μόλις κυκλοφόρησε το δεύτερο δίσκο της “Throes” που ήδη συζητείται. Mαζί τους και οι Their Methlab, η post rock/metal μπάντα από τα Γιάννενα.

Εισιτήρια διατίθενται προς 17 ευρώ (ένα εισιτήριο) και 30 ευρώ (δύο εισιτήρια). Στο ταμείο, η τιμή θα είναι 19 ευρώ. Διάθεση: τηλεφωνικά στο 11 876, στα καταστήματα Public, Seven Spots, Reload, Media Markt, Ευριπίδης και το www.viva.gr.
Οι Toundra δημιουργήθηκαν το 2007 στην Μαδρίτη και την επόμενη χρονιά κυκλοφόρησαν το ντεμπούτο τους με τίτλο “I”. Μέχρι στιγμής, έχουν κυκλοφορήσει άλλα τρία albums που ονομάστηκαν και αυτά, απλά, “II” (2010), “IIΙ” (2012) και “ΙV” (2015).

Μελαγχολικοί και ταυτόχρονα εκρηκτικοί, βασίζουν τον ήχο τους σε έναν εμπνευσμένο συνδυασμό post-rock και post-metal με experimental στοιχεία, αλλά προσπαθούν να επεκτείνουν συνεχώς τα όριά τους, εμπλουτίζοντάς τον με επιρροές από progressive μουσική, προσθέτοντας συνεχώς νέους φίλους στον ήδη αρκετά μεγάλο πυρήνα των φανατικών οπαδών τους σε ολόκληρη την Ευρώπη.
Ο τελευταίος τους δίσκος, “IV”, έχει λάβει διθυραμβικές κριτικές. Από το ατμοσφαιρικό “Viesca”, που χαρακτηρίζεται από την έντονη παρουσία εγχόρδων και πνευστών, μέχρι το πανίσχυρο “Kitsune”, αποδεικνύουν πως πλέον έχουν το υλικό που θα μας οδηγήσει σε μια κατακλυσμιαία κορύφωση, από αυτές που απλά αλλάζουν το status μιας μπάντας.
Οι Toundra απαιτούν την προσοχή σου για κάθε δευτερόλεπτο της μουσικής τους. Με τις εκτελεστικές του ικανότητες να φτάνουν πλέον σε επίπεδο τελειότητας, δημιουργούν ατμοσφαιρικά ηχοτοπία ενός δικού τους μεταλλικού post-rock σύμπαντος. Στη συνείδηση του ευρύτερου κοινού, oι Toundra ανήκουν πλέον στην ελίτ, πλάι σε ονόματα σαν τους Isis, Mogwai, God Is An Astronaut, Pelican και Russian Circles.
Το σίγουρο είναι πως κατορθώνουν να προσδώσουν μία ευπρόσδεκτη φρεσκάδα, ηλεκτρισμό και ενέργεια σε ένα μουσικό ρεύμα που πολλές φορές ίσως ηχεί επαναλαμβανόμενο. Το μέλλον τους ανήκει, όπως διαπίστωσαν διοργανωτές και σπουδαία φεστιβάλ από όλη την Ευρώπη (Primavera Sound, Dcode, Resurrection, FIB) που τους κάλεσαν για ζωντανές εμφανίσεις τα τελευταία χρόνια. Ας τους απολαύσουμε κι εμείς από κοντά, ακριβώς την ώρα που πρέπει, στις 27 Απριλίου.
Official Site
YouTube
Facebook page
Twitter
Instagram

Apocalyptica
2017-04-07 09:00 - 17:00 | Gazi Music Hall, Iera Odos 7, Athens, 118 54, Greece
Οι Apocalyptica παρουσιάζουν ζωντανά το επικό πρώτο τους album, “Plays Metallica By Four Cellos”, την Παρασκευή 7 Απριλίου στο Gazi Music Hall!
Η μπάντα από το Ελσίνκι της Φινλανδίας γιορτάζει τα 20 χρόνια από την κυκλοφορία του δίσκου που άνοιξε τον δρόμο για τη δημιουργία ενός νέου ρεύματος στη heavy μουσική (και όχι μόνο) σε ένα μοναδικό show, όπου οι 4 εξαιρετικοί τσελίστες αποδίδουν εκπληκτικά όλα τα τραγούδια που περιέχονται σε αυτόν (από το “Enter Sandman” μέχρι το “Seek and Destroy”), καθώς και άλλες κλασικές συνθέσεις της μεγαλύτερης heavy metal μπάντας του κόσμου!

Η προπώληση ξεκινάει προς 28 ευρώ (το ένα) και 50 ευρώ (τα δύο) και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 30 ευρώ (το ένα) και 55 ευρώ (τα δύο). Στο ταμείο, η τιμή θα είναι 35 ευρώ.
Διάθεση: τηλεφωνικά στο 11 876, στα καταστήματα Public, Seven Spots, Reload, Media Markt και το www.viva.gr
Οι Apocalyptica σχηματίστηκαν το 1993, στο Ελσίνκι της Φινλανδίας. Στις 10 Μαϊου του 1996, κυκλοφόρησαν το εμβληματικό ντεμπούτο τους, “Plays Metallica By Four Cellos”, ένα – βασισμένο στο τσέλο – instrumental rock έπος που έμελλε να αλλάξει το τοπίο της heavy μουσικής (και όχι μόνο) μέσα στα επόμενα χρόνια.

Το θρυλικό αυτό album επανακυκλοφόρησε τον περασμένο Ιούλιο, λίγο μετά την 20η επέτειό του, σε remastered έκδοση (σε CD και διπλό βινύλιο) και μάλιστα ενισχυμένο με 3 νέες διασκευές. Συνολικά, πλέον, συμπεριλαμβάνει 11 κομμάτια από διάφορα albums των Metallica: “Enter Sandman”, “Master of Puppets”, “Harvester of Sorrow”, “The Unforgiven”, “Sad but True”, “Creeping Death”, “Wherever I May Roam”, “Welcome Home (Sanitarium)”, “Battery”, “Nothing Else Matters”, “Seek and Destroy”.

Όλα τα προαναφερθέντα, μαζί με άλλα κλασικά τραγούδια από ολόκληρη την πορεία των Metallica, θα τα ακούσουμε ζωντανά το βράδυ της 7ης Απριλίου.
Την εποχή που πρωτοκυκλοφόρησε, το “Plays Metallica By Four Cellos” ήταν ξεκάθαρα μία πρωτόγνωρη προσέγγιση στα τραγούδια της μεγαλύτερης heavy metal μπάντας του κόσμου. Αυτό που έγινε αντιληπτό κάποια χρόνια αργότερα, είναι το ότι στην ουσία οι Apocalyptica δημιούργησαν ένα δικό τους μουσικό ρεύμα με πολλούς ακόλουθους (χαρακτηριστική η περίπτωση των 2 Cellos), γεγονός που οδήγησε σε μία καριέρα που κρατάει ήδη πάνω από 20 χρόνια, απαριθμώντας 8 studio albums, εκατομμύρια πωλήσεις και εκατοντάδες sold out shows σε ολόκληρο τον κόσμο.

Phantogram
2017-04-01 09:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Νεοϋρκέζοι Phantogram, ένα από τα καλύτερα electro-rock / dream pop / electronica σχήματα των τελευταίων χρόνων, για πρώτη φορά ζωντανά στην Ελλάδα!
Το ντουέτο των Josh Carter (φωνητικά, κιθάρα) και Sarah Barthel (φωνητικά, πλήκτρα) – που έχει γνωρίσει μεγάλη επιτυχία με κομμάτια όπως τα “When I’m Small”, “Fall In Love”, “You Don’t Get Me High Anymore”, “Black Out Days”, “Same Old Blues”, “Lights” – θα εμφανιστεί το Σάββατο 1η Απριλίου στο Fuzz Live Music Club, στην Αθήνα.

O Josh Carter και η Sarah Barthel ήταν φίλοι από το σχολείο, στο Greenwich της Νέας Υόρκης. Το 2007, ξεκίνησαν να πειραματίζονται με την ηλεκτρονική μουσική, αρχικά φέροντας το όνομα Charlie Everywhere.
Δύο χρόνια αργότερα, καθώς ο ήχος τους άρχισε να παίρνει μία πιο σαφή μορφή και οι ιδέες τους να γίνονται πιο συγκεκριμένες, άλλαξαν το όνομά τους σε Phantogram, εμπνευσμένοι από την οπτική ψευδαίσθηση που φέρει την ίδια ονομασία, σύμφωνα με την οποία εικόνες δύο διαστάσεων φαίνονται σαν τρισδιάστατες.
Αντλώντας επιρροές από μία ευρεία γκάμα ονομάτων – από τους Beatles, τον David Bowie, τον Prince, τον Serge Gainsbourg, μέχρι τους Sonic Youth, τον Kevin Shields, τους Cocteau Twins και τους Flaming Lips – δημιούργησαν ένα προσωπικό στυλ, που οι ίδιοι ονομάζουν “street beat / psych pop”, συνθέτοντας ήχους electro-rock, dream pop, trip hop και electronica.

Έχουν κυκλοφορήσει τρία albums (“Eyelid Movies” / 2009, “Voices” / 2014, “Three” / 2016) και αρκετά EPs και singles, συνδυάζοντας την εμπορική επιτυχία με την κριτική αποδοχή.
Το “When I’m Small” τους έκανε γρήγορα γνωστούς στο ευρύ κοινό, επενδύοντας ηχητικά τόσο τη νεανική σειρά του MTV, “Skins”, όσο και – κυρίως – τη διαφήμιση της Gillette, που έχει παιχτεί πάρα πολύ και στην Ελλάδα.
Όμως, δεν ήταν το μόνο που γνώρισε μεγάλη επιτυχία και εκτενές airplay. Το ίδιο συνέβη και με πανέμορφα τραγούδια όπως το “Mouthful Of Diamonds”, το “As Far As I Can See”, το “Don’t Move”, το “Nothing But Trouble”, το “Fall In Love”, το “Black Out Days”. Κατά τη διάρκεια των σχετικά λίγων ετών που βρίσκονται στο προσκήνιο, οι Phantogram έχουν συνεργαστεί, είτε δισκογραφικά είτε σε περιοδείες, με σημαντικά ονόματα της παγκόσμιας σκηνής όπως οι Flaming Lips, Big Boi (OutKast), Miley Cyrus, The xx, Beach House, Caribou, M83, the Antlers, Metric, the Glitch Mob, Alt-J, Muse και άλλους.
Η εξαιρετική σκηνική τους παρουσία, με την εκρηκτική Sarah σε πρώτο ρόλο, τους έχει εξασφαλίσει συμμετοχές σε μεγάλα φεστιβάλ (Austin City Limits, Lollapalooza, Bonnaroo), καθώς και ένα από τα σημαντικότερα slots στο Coachella του 2017, πάνω ακόμα και από σπουδαία ονόματα της ηλεκτρονικής σκηνής, όπως οι Royksopp, Moderat, Roisin Murphy, Fourtet κ.α.
Κατά τη διάρκεια της ηχογράφησης του πιο πρόσφατου album τους, “Three” (2016), οι Phantogram αντιμετώπισαν μία τραγωδία. Η αδελφή της Sarah αποφάσισε να δώσει τέλος στη ζωή της, την ώρα που η μπάντα βρισκόταν στο studio. Η διαδικασία σταμάτησε για ένα χρονικό διάστημα, όπως ήταν φυσικό. Αμέσως μετά, ο χαμός του David Bowie και του Prince, δύο καλλιτεχνών που αποτελούσαν “ήρωες” και βασικότατες επιρροές των Phantogram από το ξεκίνημά τους, έκανε την ατμόσφαιρα ακόμα πιο βαριά.
Παρόλα αυτά, γρήγορα βρήκαν τη δύναμη να συνεχίσουν, παρουσιάζοντας τελικά ένα album διαφορετικών και πολυποίκιλων συναισθηματικών αποχρώσεων.
“Έχει να κάνει με τον πόνο και τη θλίψη, και το πως πρέπει να πιεστείς και να προχωρήσεις μετά από όλα αυτά – και την πρόκληση που συνιστά αυτή η προσπάθεια,” λέει η Barthel. “Τέτοιες δύσκολες καταστάσεις διαμορφώνουν πραγματικά αυτό που είμαστε, κι αυτό είναι ένα μεγάλο μέρος του τι σημαίνει αυτός ο δίσκος για εμάς.”
“Η Sarah Barthel έχει την ικανότητα να εξουσιάζει πλήρως τη σκηνής είτε βρίσκεται πάνω της, πίσω από αυτή, ή στο πλάι της, κρατώντας το κοινό κολλημένο πάνω της, αναμένοντας πότε θα βρεθεί κοντά του. Είναι αναζωογονητικό να βλέπεις πόσο διάφανοι είναι οι Phantogram όσον αφορά στη δουλειά τους σαν μπάντα” / KEXP
Εισιτήρια προπωλούνται προς 25 ευρώ (μονό) και 45 ευρώ (διπλό – περιορισμένος αριθμός). Στο ταμείο, η τιμή θα είναι 28 ευρώ. Διάθεση: τηλεφωνικά στο 11 876, στα Public, Seven Spots, Reload, Media Markt και το www.viva.gr
Phantogram + opening act (tba):
Σάββατο 1 Απριλίου 2017, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817
Site
Facebook
Instagram
Twitter
YouTube

The Black Heart Procession
2017-03-31 09:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Black Heart Procession επιστρέφουν! Η μπάντα που ξεκίνησε την μοναχική πορεία της το 1997, στο San Diego της California, κάνοντας το όνομά της συνώνυμο της ευαισθησίας, της μελαγχολίας και του λυρισμού, συνεχίζει το ταξίδι της.
Mε αφορμή τη συμπλήρωση 20 ετών από την κυκλοφορία του εμβληματικού πρώτου album τους, θα πραγματοποιήσουν μία σειρά ζωντανών εμφανίσεων όπου θα το παρουσιάσουν ολόκληρο, μαζί με επιλεγμένα κομμάτια από ολόκληρη την καριέρα τους. Η Αθήνα δεν θα μπορούσε να λείψει από τη διαδρομή τους κι έτσι θα έχουμε την ευκαιρία να απολαύσουμε αυτότο σπάνιο show την Παρασκευή 31 Μαρτίου στο Fuzz Live Music Club!

Το 1997, όταν οι εξαιρετικοί indie-rockers Three Mile Pilot αποφάσισαν να κάνουν ένα διάλειμμα στη δραστηριότητά τους, ο τραγουδιστής / κιθαρίστας Pall Jenkins και ο πολυοργανίστας Tobias Nathaniel αποδύθηκαν σε ένα διαφορετικό, πιο σκοτεινό και χαμηλότονο, ταξίδι με όχημα τους Black Heart Procession. Πολλά χρόνια και albums αργότερα, το line-up της μπάντας γνώρισε αρκετές αλλαγές αλλά η καρδιά και η ψυχή του παραμένουν ο Jenkins και ο Nathaniel, χαρίζοντάς μας ορισμένα διαχρονικά, συγκινητικά και κλασικά δισκογραφικά διαμάντια και παραμένοντας περιπετειώδεις, εκλεκτικοί και συνεπείς σε μία σπάνια ποιότητα.
Από το 1998 μέχρι το 2009, κυκλοφόρησαν έξι albums (“1” / 1998, “2” / 1999, “Three” / 2000, “Amore Del Tropico” / 2002, “The Spell” / 2006, “Six” / 2009), που θαρρείς πως το ένα είναι καλύτερο από το άλλο, στα οποία περιέχονται μερικά από τα πιο όμορφα και ταυτόχρονα σπαρακτικά τραγούδια της τελευταίας εικοσαετίας, όπως τα “It’s A Crime I Never Told You About The Diamonds In Your Eyes”, “A Cry For Love”, A Light So Dim”, “The Waiter”, “Blue Water-Black Heart”, “Even Thieves Couldn’t Lie”, “Square Heart”, “The Letter”, “We Always Knew”, “Release My Heart”, “The Spell”, “Fade Away”, “The Old Kind Of Summer”, “Sympathy Crime”, “Drugs”, “Forget My Heart”, “When We Reach The Hill”, “Wasteland”, “The Invitation”, “The One Who Has Disappeared”, “Witching Stone” και τόσα άλλα.
Η πανέμορφη μουσική τους κίνησε σχεδόν αμέσως το ενδιαφέρον του ελληνικού κοινού, που συχνά αρέσκεται σε ιδιαίτερα και μελαγχολικά ακούσματα. Οι Black Heart Procession δεν άργησαν να τοποθετηθούν δίπλα σε ονόματα όπως οι Wovenhand, 16 Horsepower, The Walkabouts, Chris & Carla, Madrugada, Sivert Hoyem, Tindersticks, Low, Midnight Choir, Spain, Devastations, Sparklehorse, ακόμα και Nick Cave.
To 2017, μετά από χρόνια απουσίας, οι Black Heart Procession αποφάσισαν να παρουσιάσουν ζωντανά ολόκληρο το πρώτο τους album, “1”, με την ευκαιρία της συμπλήρωσης 20 ετών από την κυκλοφορία του. Οι ίδιοι θέλουν να απευθύνουν τα ακόλουθα λόγια προς τους φίλους τους:
“Σε μια μικρή πόλη, διαθέτοντας μόνο ελάχιστες πιθανότητες, δύο ταπεινοί απόκληροι μοχθούσαν πυρετωδώς στις μικρές ώρες της νύχτας δημιουργώντας μπαλάντες για την απώλεια και την υποτίμηση του εαυτού, ελπίζοντας να διαφωτίσουν τον κόσμο με την ιδιαίτερα μελαγχολική αταξία τους.
Σχεδόν είκοσι χρόνια μετά, αυτοί οι ίδιοι αχρείοι φτάνουν στο κατώφλι σας για να πνίξουν τις λύπες σας, να απαλύνουν τον πόνο σας και να απελευθερώσουν τις καρδιές σας.
Οι Black Heart Procession, προμηθευτές του απαρηγόρητου, θα ήθελαν να σας προσκαλέσουν να παρευρεθείτε σε ένα μοναδικό event, ένα απεγνωσμένο πανηγύρι, έναν πένθιμο εορτασμό της κατήφειας. Είναι η δική σας πόλη, η δική σας απόγνωση, η δική σας λύτρωση.
Ελάτε μαζί μας στο γλέντι της θλίψης, καθώς τιμούμε την 20η επέτειο του πρώτου μας album. Γελάστε, κλάψτε και απαλλαχτείτε από τις αμαρτίες σας με εμάς. Μαζί, θα κάνουμε τον κόσμο πιο φωτεινό, θα αντιμετωπίσουμε τις σκιές κάτω από τα κρεβάτια μας και…
…όπως και να έχει, μπορείτε απλά να έρθετε στο show που θα γίνει στην πόλη σας, όπου θα παίξουμε τον πρώτο μας δίσκο από την αρχή μέχρι το τέλος, μαζί με κάποια ακόμα κομμάτια στο δεύτερο μέρος. Ελπίζουμε να σας δούμε όλους εκεί, τόσο τα δάκρυα του γέλιου όσο και της θλίψης.”

Η συναυλία είναι μία συμπαραγωγή της Fuzz Productions και της Primitive Music
Εισιτήρια προπωλούνται προς 25 ευρώ (το ένα) και 45 ευρώ (τα δύο). Στο ταμείο, η τιμή θα είναι 28 ευρώ.
Διάθεση: τηλεφωνικά στο 11 876, στα καταστήματα Public, Seven Spots, Reload, Media Markt και το www.viva.gr
Παρασκευή 31 Μαρτίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).

Alcest
2017-03-27 09:00 - 23:59 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Γάλλοι Alcest, πρωτοπόροι του post metal / shoegaze ή “blackgaze” ήχου, επιστρέφουν στην Αθήνα για το πρώτο τους μεγάλο headline show, τη Δευτέρα 27 Μαρτίου στο Fuzz Live Music Club!

To ντουέτο των Neige και Winterhalter, μαζί με τους μουσικούς που τους συνοδεύουν στις ζωντανές τους εμφανίσεις, παρουσιάζουν τραγούδια από ολόκληρη την μέχρι τώρα πορεία τους, καθώς και από το πιο πρόσφατο album, “Kodama” (2016), που απέσπασε διθυραμβικές κριτικές εδραιώνοντάς τους ως ένα από τα σπουδαιότερα ονόματα του συγκεκριμένου ρεύματος, παγκοσμίως.
Οι Alcest δημιουργήθηκαν το 2000 από τον πολυοργανίστα Neige (Stéphane Paut). Μετά από διάφορες μεταβολές στο σχήμα τους, ο δημιουργικός πυρήνας τους συμπληρώθηκε από τον drummer Winterhalter (Jean Deflandre), το 2009. Ξεκίνησαν κινούμενοι στον χώρο του black metal αλλά γρήγορα διαφοροποιήθηκαν, εμπλουτίζοντας τον ήχο τους με στοιχεία από shoegaze, post-rock και dream pop, κατορθώνοντας να δημιουργήσουν ένα χαρακτηριστικό προσωπικό ύφος. Ο Μουσικός Τύπος τους ονόμασε blackgaze, προσπαθώντας να προσδιορίσει σε μία λέξη αυτόν τον ιδιότυπο συνδυασμό φαινομενικά αντιφατικών επιρροών, ο οποίος αρχικά δίχασε το κοινό αλλά στη συνέχεια τους έκανε ακόμα πιο δημοφιλείς σε ένα πολύ μεγαλύτερο fanbase που εξακολουθεί να εκτιμά τις ξεχωριστές μουσικές αναζητήσεις και το μη προβλέψιμο στυλ των Alcest.
Με αφετηρία το “Souvenirs D’un Autre Monde” (2007), έχουν κυκλοφορήσει μέχρι σήμερα 5 studio albums, 2 split και μερικά EPs και singles, προκαλώντας συγκρίσεις με πολυποίκιλα ονόματα, όπως οι Burzum και οι Ulver, αλλά και οι My Bloody Valentine και Slowdive – με τον frontman των τελευταίων, Neil Halstead, να έχει συμμετάσχει στο προηγούμενο album τους, “Shelter”, μαζί με τον Birgir Jón Birgisson και τις Amiina (αμφότεροι συνεργάτες των Sigur Rós).
Το “Kodama” του 2016, περιέχει πολλά στοιχεία από τις πρώτες ημέρες της μπάντας, συνεχίζοντας πάντα στο ιδιαίτερο ύφος των Alcest και συνδυάζοντας ετερόκλητες επιρροές, καθώς και την ποίηση με το σκοτάδι. Είναι το album που, όπως προαναφέραμε, ισχυροποιεί τη θέση τους στο παγκόσμιο μουσικό στερέωμα. Το όνομά τους συζητιέται όλο και περισσότερο, σύγχρονες και νεώτερες μπάντες έχουν επηρεαστεί καταφανώς από αυτούς (Deafheaven, Woods Of Desolation, A Pregnant Light κ.α.), οι περιοδείες γίνονται συχνότερες και μεγαλύτερες (η πιο πρόσφατη μαζί με τους φοβερούς Ιάπωνες Mono), οι κριτικές εξαιρετικές.
“Κάθε απόχρωση είναι αιχμηρή και κάθε νότα εξυπηρετεί έναν συνολικό σκοπό, κατασκευάζοντας έναν τέτοιο συναισθηματικό ηχητικό Γολιάθ που χρειάζεσαι μία στιγμή σιωπής μόλις τελειώσει και το τελευταίο τραγούδι του δίσκου. Σου κόβει την ανάσα.” / Metal Hammer, 9/10
Οι Alcest μας επισκέπτονται ακριβώς τη στιγμή που αλλάζουν επίπεδο, ευρισκόμενοι σε μία κατακόρυφα ανοδική πορεία, δημιουργικά και εμπορικά. Το live τους είναι εντυπωσιακό, ένα ηχητικό ταξίδι γεμάτο ένταση, αληθινή οπτικοακουστική εμπειρία για όσους επιλέξουν να το παρακολουθήσουν. Θα το διαπιστώσουμε από κοντά στις 27 Μαρτίου.

Róisín Murphy
2017-03-25 09:00 - 23:59 | Gazi Music Hall, Iera Odos 7, Athens, 118 54, Greece
H Róisín Murphy, ένα από τα κορυφαία ονόματα της electronic / dance / art pop σκηνής και αδιαμφισβήτητo fashion & style icon, επιστρέφει στην Αθήνα μετά από πολλά χρόνια!
Η Ιρλανδή καλλιτέχνις, που έγινε γνωστή ως το ½ των Moloko, θα παρουσιάσει ένα εντυπωσιακό show, μαζί με τη μπάντα της, το Σάββατο 25 Μαρτίου στο Gazi Music Hall!

Wax Tailor
2017-03-18 09:00 - 23:59 | Fuzz Club, PIREOS 209 KAI PATRIARXOU IOAKIM 1, Athens, Greece
O Wax Tailor – o διάσημος Γάλλος μουσικός / παραγωγός της downtempo / electro hip-hop σκηνής και δημιουργός μεγάλων επιτυχιών όπως το “Que Sera”, το “Say Yes” (feat. ASM) και το “The Games You Play” – επιστρέφει στην Αθήνα, μαζί με την μπάντα του και με ένα ολοκαίνουριο album στις αποσκευές του (“By Any Beats Necessary”), για μία μοναδική συναυλία, το Σάββατο 18 Μαρτίου στο Fuzz Live Music Club (Αθήνα).
H μουσική του γοητεύει με την ιδιότητά της να ακούγεται ταυτόχρονα μοντέρνα και διαχρονική, αποτελώντας ιδανικό όχημα για τις απολαυστικότερες αποδράσεις. Οι ζωντανές εμφανίσεις του συνηγορούν ακόμα περισσότερο σε αυτό. Τα video projections, που αποτελούν μέρος του show, προβάλλονται στο πίσω μέρος της σκηνής και συνδυάζονται με τη μουσική που ξεκινά από τα turntables του Wax Tailor και εμπλουτίζεται από μία full μπάντα με κιθάρα, μπάσο, έγχορδα, πλήκτρα και πνευστά, δημιουργώντας μία μαγική ατμόσφαιρα.
